ToekomsVenster: God roep mense met tekortkominge soos Moseshttps://rak2.spens.co.za/radio/2017/526.mp3 Foto: Wingclips.com Lees: Eksodus 2-4 Moses se roepingsverhaal is seker die mees bekendste, maar ook treffendste verhaal van God se roeping. Teen die tyd van Moses se roeping sou mens sy CV soos volg kon opsom: i] Voortvlugtige moordenaar; ii] gewone, eenvoudige skaapwagter vir sy skoonpa, Jetro; iii] totaal uit voeling met die slawe-volk vanweë sy eie bevoorregte, beskermde grootwordjare in die farao se huishouding, en iv] skugter hakkelaar. Baie van ons sou Moses sommer al met die eerste inskrywing – voortvlugtige moordenaar – gediskwalifiseer het en hom buite rekening gelaat het vir so ŉ ingrypende en geskiedenis-veranderende taak! Raak stil in sy teenwoordigheid, en buiten ŉ bewustheid van jou eie tekorte, raak bewus van Jahweh se wesensgrootheid en die krag van sy openbaring. Here, Jahweh, dankie dat my tekorte in U teenwoordigheid en grootsheid in die niet verdwyn. Dankie dat gesag in my bediening in U Naam lê en nie in my eie nie. Amen.